**ΕΡΩΤΗΜΑΤΟΛΟΓΙΟ**

|  |
| --- |
| **ΟΝΟΜΑΤΕΠΩΝΥΜΟ του φυσικού προσώπου****……………………………………………………….****ΕΠΩΝΥΜΙΑ- ΑΡΙΘΜΟΣ ΓΕΜΗ- ΚΩΔΙΚΟΣ LEI****ΑΣΦΑΛΙΣΤΙΚΗΣ Ή ΑΝΤΑΣΦΑΛΙΣΤΙΚΗΣ ΕΠΙΧΕΙΡΗΣΗΣ****για την οποία συμπληρώνεται το παρόν ερωτηματολόγιο****……………………………………………………………** |

*Οδηγίες για τη συμπλήρωση του παρόντος*

1. Το ερωτηματολόγιο πρέπει να είναι δεόντως συμπληρωμένο και υπογεγραμμένο από το υπόχρεο πρόσωπο. Απαιτείται βεβαίωση του γνησίου της υπογραφής του από αρμόδια διοικητική αρχή.
2. Ο κενός χώρος μετά από κάθε ερώτηση στο ερωτηματολόγιο ΔΕΝ είναι ενδεικτικός της έκτασης της σκοπούμενης απάντησης.

**ΠΡΟΣΩΠΙΚΑ ΣΤΟΙΧΕΙΑ**

* 1. Ονοματεπώνυμο

|  |
| --- |
|  |

* 1. Ημερομηνία και τόπος γέννησης

|  |
| --- |
|  |

* 1. Αριθμός Δελτίου Ταυτότητας/Διαβατηρίου

Παρακαλούμε επισυνάψτε, ως Προσάρτημα 1, αντίγραφο του Δελτίου Ταυτότητας ή του Διαβατηρίου

|  |
| --- |
|  |

* 1. Ιθαγένεια

|  |
| --- |
|  |

* 1. Διεύθυνση κατοικίας

|  |
| --- |
|  |

* 1. Στοιχεία επικοινωνίας (αριθμός τηλεφώνου, e-mail )

|  |
| --- |
|  |

* 1. Αναφέρατε:

α) τη θέση στην ασφαλιστική ή αντασφαλιστική επιχείρηση για την οποία υποβάλλεται το παρόν,

β) την ημερομηνία ανάληψης καθηκόντων/διορισμού και τη διάρκεια διορισμού,

γ) τις αρμοδιότητες της θέσης αυτής και

δ) εφόσον είστε μέλος Διοικητικού Συμβουλίου, προσδιορίσετε εάν ασκείτε εκτελεστικά καθήκοντα και ποια είναι αυτά.

1. **ΕΠΑΓΓΕΛΜΑΤΙΚΗ ΕΜΠΕΙΡΙΑ, ΑΚΑΔΗΜΑΪΚΑ ΚΑΙ ΕΠΑΓΓΕΛΜΑΤΙΚΑ ΠΡΟΣΟΝΤΑ**

Αναφέρατε, επισυνάπτοντας σχετικό σημείωμα, ως Προσάρτημα 2, στοιχεία και πληροφορίες σχετικά με τα ακόλουθα:

2.1 Επαγγελματική εμπειρία

Πρέπει να περιλαμβάνεται ιστορικό για την προηγούμενη απασχόλησή σας, στο οποίο, για κάθε περίοδο απασχόλησης, να αναφέρονται τα εξής:

* ημερομηνία έναρξης και λήξης της εργασιακής σχέσης ή ανάληψης καθηκόντων/διορισμού με την ιδιότητα μέλους του Διοικητικού Συμβουλίου
* επωνυμία, έδρα, και αντικείμενο δραστηριοτήτων κάθε επιχείρησης στην οποία εργαστήκατε ή στο Διοικητικό Συμβούλιο της οποίας υπήρξατε μέλος
* θέση που κατείχατε, καθώς και πληροφορίες για τις αρμοδιότητες και τα καθήκοντα της θέσης,

2.2 Ακαδημαϊκά προσόντα

Αναφέρατε στοιχεία για τα ακαδημαϊκά σας προσόντα (τίτλος σπουδών, εκπαιδευτικό ίδρυμα, διάρκεια φοίτησης)

2.3 Επαγγελματική εκπαίδευση/ προσόντα/ιδιότητες μέλους σε Επαγγελματικά σωματεία

Αναφέρατε στοιχεία σχετικά με την επαγγελματική σας εκπαίδευση (λχ. τίτλος των επαγγελματικών προσόντων, όνομα επαγγελματικού σωματείου, ημερομηνία απόκτησης τίτλου/έναρξης ιδιότητας μέλους του επαγγελματικού σωματείου)

2.4 Άλλη σχετική εκπαίδευση/επιμόρφωση

Αναφέρατε λεπτομέρειες για οποιαδήποτε άλλη εκπαίδευση ή κατάρτιση που σχετίζεται με τη θέση σας στην ασφαλιστική ή αντασφαλιστική επιχείρηση.

**3. ΑΞΙΟΠΙΣΤΙΑ ΦΥΣΙΚΟΥ ΠΡΟΣΩΠΟΥ**

Απαντήσατε στις ακόλουθες ερωτήσεις χρησιμοποιώντας το σύμβολο (✓) στο αντίστοιχο τετράγωνο.

Σε περίπτωση που η απάντηση είναι καταφατική, επισυνάψτε, ως Προσάρτημα 3, χωριστή σελίδα, στην οποία θα γίνεται αναφορά στο αντίστοιχο ερώτημα με τις σχετικές πληροφορίες.

|  |  |  |  |
| --- | --- | --- | --- |
|  |  | **ΝΑΙ** | **ΟΧΙ** |
| 3.1 | Έχετε καταδικασθεί για αστικό αδίκημα ενώπιον οποιουδήποτε δικαστηρίου στην Ελλάδα ή στο εξωτερικό;Αν ναι, αναφέρατε είδος διαφοράς και σύντομη περιγραφή των συνθηκών |  |  |
| 3.2 | Έχετε καταδικασθεί για τα αδικήματα της κλοπής, υπεξαίρεσης, τοκογλυφίας, απάτης, αισχροκέρδειας, εκβίασης, πλαστογραφίας, δωροδοκίας, χρεωκοπίας, λαθρεμπορίας, καταδολίευσης δανειστών, νομιμοποίησης εσόδων από εγκληματικές δραστηριότητες ή για άλλα ποινικά αδικήματα, στην Ελλάδα ή στο εξωτερικό, ή εκκρεμεί ποινική διαδικασία ή έρευνα εναντίον σας για αυτά ή άλλα ποινικά αδικήματα; Να επισυναφθεί αντίγραφο ποινικού μητρώου από την αρμόδια ελληνική εισαγγελική αρχή. Επί προσώπων γεννηθέντων στην αλλοδαπή, επισυνάπτεται αντίγραφο ποινικού μητρώου από το Αυτοτελές Τμήμα Ποινικού Μητρώου του Υπουργείου Δικαιοσύνης και αντίστοιχο πιστοποιητικό της αρμόδιας αλλοδαπής αρχής. Το εν λόγω έγγραφο πρέπει να έχει εκδοθεί εντός του προηγουμένου της υποβολής του παρόντος ερωτηματολογίου τριμήνου |  |  |
| 3.3 | Έχει υποβληθεί αίτηση για κήρυξη σε πτώχευση ή για υπαγωγή σε άλλη παρεμφερή διαδικασία εις βάρος σας είτε από εσάς τον ίδιο είτε από οποιονδήποτε τρίτο ή έχει εκδοθεί αντίστοιχη απόφαση σε βάρος σας, στην Ελλάδα ή στο εξωτερικό; Να επισυναφθεί πιστοποιητικό μη πτώχευσης ή πτωχευτικής αποκατάστασης. Το εν λόγω πιστοποιητικό πρέπει να έχει εκδοθεί εντός του προηγουμένου της υποβολής του παρόντος ερωτηματολογίου τριμήνου  |  |  |
| 3.4 | Κατείχατε θέση ως μέλος διοίκησης ή υπεύθυνο πρόσωπο ή διευθυντικό στέλεχος σε ασφαλιστική ή αντασφαλιστική επιχείρηση, η οποία, κατά τη διάρκεια της θητείας σας, τέθηκε σε καθεστώς εξυγίανσης ή σε ασφαλιστική εκκαθάριση ή σε εταιρεία του χρηματοπιστωτικού τομέα που τέθηκε σε αντίστοιχες διαδικασίες ή καθεστώς εξυγίανσης ή εκκαθάρισης; |  |  |
| 3.5 | Σας έχει επιβληθεί ως μέλος διοίκησης/υπεύθυνο πρόσωπο ασφαλιστικής ή αντασφαλιστικής επιχείρησης στην Ελλάδα ή στο εξωτερικό κύρωση από εποπτικές αρχές; |  |  |
| 3.6 | Έχετε απολυθεί από ασφαλιστική ή αντασφαλιστική επιχείρηση ή από εταιρεία του χρηματοπιστωτικού τομέα;Έληξε πρόωρα η θητεία σας ως μέλους Διοικητικού Συμβουλίου ή ορκωτού ελεγκτή ασφαλιστικής ή αντασφαλιστικής επιχείρησης ή άλλης εταιρείας χρηματοπιστωτικού τομέα;  |  |  |
| 3.7 | Έχει απορριφθεί αίτησή σας για χορήγηση άδειας ή έχει τυχόν ανακληθεί/ανασταλεί, έστω και προσωρινά, άδεια άσκησης δραστηριότητάς σας εμπορικής /επαγγελματικής, στην Ελλάδα ή στο εξωτερικό; |  |  |
| 3.8 | Έχετε αξιολογηθεί από άλλη αρμόδια εποπτική αρχή για την καταλληλότητά σας ως μέλος Διοικητικού Συμβουλίου ή υπεύθυνο πρόσωπο ή διευθυντικό στέλεχος ασφαλιστικής ή αντασφαλιστικής επιχείρησης ή άλλης εταιρείας χρηματοπιστωτικού τομέα;Επί καταφατικής απάντησης, επισυνάψτε αντίγραφο της/των σχετικών αποφάσεων. |  |  |

* 1. Αναφέρατε δεσμεύσεις/υποχρεώσεις σας που μπορούν να δημιουργήσουν ενδεχόμενη σύγκρουση συμφερόντων σας με την ασφαλιστική ή την αντασφαλιστική επιχείρηση και δηλώστε τρόπους για την αντιμετώπισή της.
	2. Κατέχετε μετοχές/ειδική συμμετοχή ή ασκείτε ουσιώδη επιρροή στην ασφαλιστική ή την αντασφαλιστική επιχείρηση; Εάν ναι, αναφέρατε σχετικές λεπτομέρειες.
	3. Κατέχετε ειδική συμμετοχή, άμεση ή έμμεση, ή θέσεις με την ιδιότητα του μέλους, εκτελεστικού και μη, σε Διοικητικά Συμβούλια ή του διευθυντικού στελέχους σε άλλες επιχειρήσεις (ενδεικτικά ασφαλιστικές επιχειρήσεις, αντασφαλιστικές επιχειρήσεις, επιχειρήσεις ασφαλιστικής διαμεσολάβησης, πιστωτικά ιδρύματα κλπ); Επί καταφατικής απάντησης, αναφέρατε την επωνυμία, την έδρα και αριθμό ΓΕΜΗ της επιχείρησης και το αντικείμενο της επιχείρησης, καθώς και το ποσοστό συμμετοχής σας ή τη θέση σας σε αυτή.
	4. Κατέχουν στενοί συγγενείς σας (σύζυγος, κατιόντες β΄ βαθμού, ανιόντες) μετοχές/ειδικές συμμετοχές στην ασφαλιστική ή αντασφαλιστική επιχείρηση ή σε άλλες επιχειρήσεις που συνδέονται ή διατηρούν οικονομικές σχέσεις με την εν λόγω εταιρεία; Εάν ναι, αναφέρατε σχετικές λεπτομέρειες.

**4. ΠΡΟΣΑΡΤΗΜΑΤΑ**

Αναφέρατε τα απαιτούμενα δικαιολογητικά που θα συνοδεύουν το ερωτηματολόγιο

|  |  |  |  |
| --- | --- | --- | --- |
| Προσάρτημα |  | Παράγραφος | Υποβάλλονται✓ή Μη διαθέσιμα  |
| 1 | Αντίγραφο Δελτίου Ταυτότητας ή Διαβατηρίου | 1.3 |  |
| 2 | Σημείωμα σχετικά με επαγγελματική εμπειρία – ακαδημαϊκά προσόντα-επαγγελματική εκπαίδευση | 2.1 – 2.4 |  |
| 3 | Αξιοπιστία φυσικού προσώπου | 3.1. έως 3.8. |  |
| 4 | Άλλα |  |  |

**5. ΕΝΗΜΕΡΩΣΗ ΓΙΑ ΤΗΡΗΣΗ ΑΡΧΕΙΟΥ**

(Άρθρο 13 και 14 του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου)

Ενημερώνουμε τους υποβάλλοντες στην Τράπεζα της Ελλάδος το Ερωτηματολόγιο του Παραρτήματος I, καθώς και τα συγγενικά τους πρόσωπα των οποίων τυχόν προσωπικά δεδομένα περιλαμβάνονται στο Ερωτηματολόγιο ότι τηρούμε αρχείο δεδομένων προσωπικού χαρακτήρα και επεξεργαζόμαστε τέτοια δεδομένα.

Σκοποί Επεξεργασίας

Ο σκοπός επεξεργασίας των δεδομένων προσωπικού χαρακτήρα είναι η αξιολόγηση της καταλληλότητας και αξιοπιστίας των υποβαλλόντων το Ερωτηματολόγιο ως μελών διοίκησης σε (αντ)ασφαλιστική επιχείρηση σύμφωνα με τo άρθρo 31 παρ. 2 του ν. 4364/2016 και τα άρθρα 16 και 17 της Πράξης Εκτελεστικής Επιτροπής 60/12.2.2016.

Τα προσωπικά δεδομένα που συλλέγουμε και επεξεργαζόμαστε είναι δεδομένα που αφορούν σε στοιχεία αναγνώρισης (στοιχεία ταυτότητας, ΑΦΜ), στοιχεία επικοινωνίας (ταχυδρομική διεύθυνση, διεύθυνση ηλεκτρονικού ταχυδρομείου, τηλέφωνο επικοινωνίας), στοιχεία σχετικά με την εκπαίδευση και την επαγγελματική εμπειρία, καθώς και στοιχεία σχετικά με την οικονομική τους κατάσταση και τη φήμη/ακεραιότητά τους, συμπεριλαμβανομένων στοιχείων του ποινικού τους μητρώου ή/και αποφάσεων δικαστηρίων. Τα δεδομένα αυτά μπορούν να αποτελέσουν αντικείμενο επεξεργασίας με αυτοματοποιημένες ή/και μη αυτοματοποιημένες μεθόδους.

Αποδέκτες

Τα δεδομένα προσωπικού χαρακτήρα που τηρούνται από την Τράπεζα της Ελλάδος δεν θα γνωστοποιούνται ούτε θα διαβιβάζονται σε οποιοδήποτε τρίτο πρόσωπο, εκτός των περιπτώσεων που αναφέρονται στα άρθρα 17 και 44 του ν. 4364/2016 ή κατόπιν δικαστικής απόφασης. Με την επεξεργασία των προσωπικών δεδομένων που περιγράφονται πιο πάνω ασχολούνται μόνον αρμόδιοι υπάλληλοι της Τράπεζας της Ελλάδος, οι οποίοι έχουν ενημερωθεί δεόντως για τις νόμιμες υποχρεώσεις τους και την κρατούσα δεοντολογία.

Υπεύθυνος Επεξεργασίας

«ΤΡΑΠΕΖΑ ΤΗΣ ΕΛΛΑΔΟΣ», με έδρα στην Αθήνα (Ε. Βενιζέλου 21, ΤΚ 102 50), τηλ. 210-3201111.

Εκπρόσωπος Υπευθύνου Επεξεργασίας

Αρμόδιος υπάλληλος για θέματα προσωπικών δεδομένων είναι ο Προϊστάμενος του Τμήματος Θεσμικού Πλαισίου και Οικονομοτεχνικής Υποστήριξης Εποπτείας της Διεύθυνσης Εποπτείας Ιδιωτικής Ασφάλισης της Τράπεζας της Ελλάδος (e-mail: dep.insurancesup@bankofgreece.gr ) και ο Υπεύθυνος Προστασίας Δεδομένων της Τράπεζας της Ελλάδος (e-mail: dpo@bankofgreece.gr ).

Χρόνος Αποθήκευσης Δεδομένων

Η Τράπεζα της Ελλάδος αποθηκεύει τα ως άνω αναφερόμενα δεδομένα προσωπικού χαρακτήρα για όσο χρόνο απαιτείται για την αξιολόγηση της καταλληλότητας και αξιοπιστίας των αξιολογούμενων ως μελών διοίκησης σε (αντ)ασφαλιστική επιχείρηση λαμβάνοντας υπόψη το αντικείμενο και το περιεχόμενο των εποπτικών αρμοδιοτήτων της Τράπεζας της Ελλάδος επί (αντ)ασφαλιστικών επιχειρήσεων και τη συνεργασίας αυτής με έτερες αρμόδιες αρχές βάσει του ν. 4364/2016.

Δικαιώματα υποκειμένων προσωπικών δεδομένων που τυγχάνουν επεξεργασίας

Σύμφωνα με την ισχύουσα νομοθεσία, ο αξιολογούμενος ή/και τα φυσικά πρόσωπα των οποίων προσωπικά δεδομένα περιλαμβάνονται στο Ερωτηματολόγιο, ως υποκείμενα των δεδομένων προσωπικού χαρακτήρα, έχουν δικαίωμα υποβολής αιτήματος στον Υπεύθυνο Επεξεργασίας για πρόσβαση και διόρθωση ή διαγραφή των δεδομένων προσωπικού χαρακτήρα ή περιορισμό της επεξεργασίας των δεδομένων που τους αφορούν ή δικαίωμα αντίταξης στην επεξεργασία, καθώς και δικαίωμα στη φορητότητα των δεδομένων προσωπικού χαρακτήρα που τους αφορούν. Τα παραπάνω δικαιώματα ασκούνται με υποβολή έγγραφης αίτησης από το υποκείμενο, απευθυνόμενη προς την Τράπεζα της Ελλάδος και τον προαναφερθέντα εκπρόσωπό της, στην οποία θα αναγράφονται ευκρινώς και πλήρως τα στοιχεία του υποκειμένου.

Ο αξιολογούμενος ή/και τα φυσικά πρόσωπα των οποίων προσωπικά δεδομένα περιλαμβάνονται στο Ερωτηματολόγιο, ως υποκείμενα των δεδομένων, έχουν δικαίωμα υποβολής καταγγελίας στην Αρχή Προστασίας Δεδομένων Προσωπικού Χαρακτήρα.

Για οποιαδήποτε πληροφορία που αφορά στην επεξεργασία προσωπικών δεδομένων τους, καθώς και για την περίπτωση που επιθυμούν να ασκήσουν τα ως άνω δικαιώματά τους, σύμφωνα με τις προϋποθέσεις του νόμου, ο αξιολογούμενος ή/και τα φυσικά πρόσωπα των οποίων προσωπικά δεδομένα περιλαμβάνονται στο Ερωτηματολόγιο μπορούν να απευθύνονται στην Τράπεζα της Ελλάδος και συγκεκριμένα στο αρμόδιο Τμήμα Θεσμικού Πλαισίου και Οικονομοτεχνικής Υποστήριξης Εποπτείας της Διεύθυνσης Εποπτείας Ιδιωτικής Ασφάλισης της Τράπεζας της Ελλάδος (e-mail dep.insurancesup@bankofgreece.gr ).

**6. ΔΗΛΩΣΗ - ΕΞΟΥΣΙΟΔΟΤΗΣΗ**

Ο κάτωθι υπογράφων/ουσα ……………………………………… δηλώνω υπεύθυνα ότι:

α) Οι πληροφορίες που παρέχονται στο παρόν ερωτηματολόγιο είναι πλήρεις και αληθείς και συμφωνώ να παρέχω στην Τράπεζα της Ελλάδος τυχόν συμπληρωματικές πληροφορίες και διευκρινίσεις σχετικά με το εν λόγω ερωτηματολόγιο.

β) Γνωρίζω ότι η εκ προθέσεως ή εξ αμελείας παροχή αναληθών ή παραπλανητικών πληροφοριών στην Τράπεζα της Ελλάδος συνεπάγεται και ποινικές κυρώσεις.

γ) Δίνω τη ρητή συγκατάθεσή μου στην Τράπεζα της Ελλάδος, καθώς και στους δεόντως εξουσιοδοτημένους υπαλλήλους της να αναζητήσουν, όποτε αυτό κρίνεται αναγκαίο, πληροφορίες από οποιοδήποτε τρίτο μέρος (ενδεικτικά αναφέρονται οι σημερινοί και προγενέστεροι εργοδότες μου, ασφαλιστικές και αντασφαλιστικές επιχειρήσεις, άλλες εποπτικές ή ρυθμιστικές αρχές της ημεδαπής ή της αλλοδαπής), με σκοπό την επαλήθευση των πληροφοριών που περιλαμβάνονται στο παρόν ερωτηματολόγιο.

δ) Θα ενημερωθεί η Τράπεζα της Ελλάδος εγγράφως και αμέσως για κάθε αλλαγή στα απαιτούμενα στοιχεία και πληροφορίες που περιλαμβάνονται στο παρόν ερωτηματολόγιο.

Τα υποβαλλόμενα με το παρόν Ερωτηματολόγιο στοιχεία θεωρούνται απόρρητα. Η συλλογή και επεξεργασία τούτων πραγματοποιείται από εξουσιοδοτημένους υπαλλήλους της Τράπεζας της Ελλάδος κατά τρόπο θεμιτό και νόμιμο σύμφωνα με τις διατάξεις του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου περί προστασίας του ατόμου από την επεξεργασία δεδομένων προσωπικού χαρακτήρα και της ισχύουσας ελληνικής νομοθεσίας.

Κάθε πληροφορία που με αφορά δεν θα γνωστοποιείται ούτε θα διαβιβάζεται σε οποιοδήποτε τρίτο πρόσωπο, εκτός των περιπτώσεων που αναφέρονται στα άρθρα 17 και 44 του ν. 4364/2016 ή κατόπιν δικαστικής απόφασης.

Με το παρόν και έχοντας λάβει γνώση της Ενημέρωσης για την τήρηση αρχείου της παραγράφου 5 του παρόντος Ερωτηματολογίου, δίνω τη ρητή και ανεπιφύλακτη συγκατάθεσή μου για τη συλλογή, διασύνδεση, συσχέτιση και επεξεργασία των αρχείων που περιέχουν τα προσωπικά μου στοιχεία, τα οποία τηρούνται στην Τράπεζα της Ελλάδος, καθώς και για τη διαβίβαση των εν λόγω δεδομένων σύμφωνα με τους ορισμούς του ισχύοντος θεσμικού πλαισίου, όπως αναφέρεται παραπάνω.

\_\_\_\_\_\_\_\_\_\_\_\_\_\_\_\_\_ -------------------------------------

(Υπογραφή) (Ονοματεπώνυμο και θέση)

Τόπος και ημερομηνία: ………………………………………………………………………………

**7. ΔΗΛΩΣΗ ΣΥΓΚΑΤΑΘΕΣΗΣ**

**Λοιπών φυσικών προσώπων, των οποίων προσωπικά δεδομένα - στοιχεία περιλαμβάνονται στο παρόν Ερωτηματολόγιο**

Ο/Η κάτωθι υπογράφων/ουσα, έχοντας λάβει γνώση της Ενημέρωσης για την τήρηση αρχείου της παραγράφου 5 του παρόντος Ερωτηματολογίου, δίνω τη ρητή και ανεπιφύλακτη συγκατάθεσή μου για τη συλλογή, διασύνδεση, συσχέτιση και επεξεργασία των προσωπικών δεδομένων μου που περιλαμβάνονται στο παρόν Ερωτηματολόγιο από την Τράπεζα της Ελλάδος, καθώς και για τη διαβίβαση των εν λόγω δεδομένων σύμφωνα με τους ορισμούς του ισχύοντος θεσμικού πλαισίου.

\_\_\_\_\_\_\_\_\_\_\_\_\_\_\_\_\_ -------------------------------------

(Υπογραφή) (Ονοματεπώνυμο και θέση)

Τόπος και ημερομηνία: …………………………………………………………………………………………………..